Διαθέσιμες Γλώσσες | EasyCleaner 2.0

Είναι πλέον πολύ εύκολο να μεταφράσετε το περιβάλλον εργασίας του EasyCleaner στη γλώσσα σας. Αν λοιπόν τα Αγγλικά ή/και τα Φινλανδικά (οι γλώσσες που υποστηρίζονται επίσημα από την ToniArts) δεν είναι η μητρική σας γλώσσα, τότε σας ενθαρρύνουμε να μεταφράσετε το πρόγραμμα στη γλώσσα σας, ώστε η χρήση του να γίνει ευκολότερη στους ομοεθνείς σας.

Τα αρχεία των διαθέσιμων γλωσσών του EasyCleaner βρίσκονται στον υποφάκελο \Languages (μέσα στο φάκελο εγκατάστασης του προγράμματος). Είναι αρχεία απλού κειμένου με την ονομασία: "Γλώσσα.txt". Έτσι για παράδειγμα, τα αρχεία "English.txt" και "Finnish.txt" είναι η Αγγλική και η Φινλανδική μετάφραση του EasyCleaner, αντίστοιχα. Στον ίδιο υποφάκελο υπάρχουν επίσης και αρχεία εικόνων BMP για τη σημαία κάθε χώρας, με αντίστοιχα ονόματα (π.χ. "English.bmp", "Finnish.bmp"). Η διάστασή τους είναι προκαθορισμένη και σταθερή (16x16). Τέλος, στον υποφάκελο \Helps υπάρχουν τα αρχεία βοηθείας, με την ονομασία "ECΓλώσσα.hlp" (π.χ. "ECEnglish.hlp", "ECFinnish.hlp").

Αν αποφασίσετε να μεταφράσετε και το αρχείο βοηθείας στη μητρική σας γλώσσα, ρίξτε μια ματιά στον πηγαίο κώδικα του Αγγλικού αρχείου βοηθείας, που υπάρχει διαθέσιμο στην ιστοσελίδα μου: http://www.toniarts.com. Με την προϋπόθεση ότι θα χρησιμοποιήσετε το πρόγραμμα EasyHelp (επίσης διαθέσιμο στην ιστοσελίδα μου) θα διευκολυνθείτε σε μεγάλο βαθμό στη μετάφραση.

Οδηγίες για τη μετάφραση:

- Αποθηκεύστε το αρχείο σας ως αρχείο απλού κειμένου ( TXT ) - όχι DOC, ούτε RTF.
- Μη μεταφράσετε κείμενα που εσωκλείωνται σε αγκύλες ( [ και ] )!
- Ούτε κείμενα μπροστά απο σύμβολα ισότητας ( = )
- Στη μετάφραση μπορείτε να αντικαταστήσετε το όνομά μου και την ηλεκτρονική μου διεύθυνση με τα δικά σας στοιχεία.
- Βεβαιωθείτε πως το μεταφρασμένο αρχείο περιέχει ακριβώς τον ίδιο αριθμό γραμμών με το αυθεντικό !!!
- Το αρχείο βοηθείας του EasyCleaner ανοίγει σε διαφορετικό θέμα κάθε φορά, ανάλογα με την ενότητα του προγράμματος που βρισκόταν ο χρήστης όταν κάλεσε τη βοήθεια (πλήκτρο F1). Αυτό επιτυγχάνεται με τη συσχέτιση ενός ξεχωριστού, μοναδικού, κωδικού αναγνώρισης για κάθε θέμα (unique ID). Για παράδειγμα, ο κωδικός αναγνώρισης του θέματος "Διαθέσιμες γλώσσες" που διαβάζετε αυτήν τη στιγμή είναι ο 106. Παρακαλώ, διατηρείστε τους αυθεντικούς κωδικούς αναγνώρισης για κάθε θέμα που μεταφράζετε (πολύ εύκολο, αν χρησιμοποιήσετε το EasyHelp για τη μετάφραση του αρχείου βοηθείας). Μπορείτε να βρείτε όλους τους κωδικούς αναγνώρισης των θεμάτων στον πηγαίο κώδικα του Αγγλικού αρχείου βοηθείας (helpfilename.h), που διατίθεται στην ιστοσελίδα μου.

Περιεχόμενα Απαιτήσεις Ιστορικό FAQ Ρυθμίσεις Γλώσσες Μητρώο Διπλά Περιττά Γραμμή εντολών | Τεκμηρίωση προγράμματος: ToniArts Απόδοση στα Ελληνικά: Χ.Καραγιάννης