Απαντήσεις Συνηθισμένων Ερωτήσεων | EasyCleaner 2.0

Q1. Είναι συμβατά τα προϊόντα της ToniArts με ημερομηνίες μεταγενέστερες του 2000;
A1. Ναι!

Q2. Γιατί η στήλη "Ημερομηνία τροποποίησης" στον καθαρισμό του μητρώου (στο EasyCleaner) δείχνει πάντα 01.01.1601 12.00 (ή 01/01/1601 πμ);
A2. Αυτό συμβαίνει μόνο στα Windows 95/98/ME και δεν είναι πρόβλημα του EasyCleaner. Πάντως μην ανησυχείτε, το συγκεκριμένο πρόβλημα δεν φαίνεται να επηρεάζει την ομαλή λειτουργία του προγράμματος.

Q3. Μπορώ να διαγράψω ταυτόχρονα όλα τα διπλά αρχεία που εντοπίζει το EasyCleaner στο σκληρό μου δίσκο; Επίσης, είναι τα διπλά αρχεία περιττά αρχεία;
A3. Όχι, δεν μπορείτε να διαγράψετε ταυτόχρονα όλα τα διπλά αρχεία, γιατί αυτό είναι επικίνδυνο για το σύστημά σας. Συνήθως μόνο ένα από τα αντίτυπα είναι το σημαντικό, αλλά πρέπει να είστε σίγουροι ποιο είναι αυτό:
Παράδειγμα:
Διπλά αρχεία...
c:\windows\system\system.dll (σημαντικό αντίτυπο)
c:\temp\system.dll (περιττό αντίτυπο)

Q4. Η εξέταση του EasyCleaner για εσφαλμένες καταχωρήσεις μητρώου και για περιττά αρχεία συνήθως αναγράφει τεράστιο πλήθος καταχωρήσεων/αρχείων στη λίστα αποτελεσμάτων. Είναι ασφαλές να τα διαγράψω όλα;
A4. Συνήθως ναι, σας συνιστώ όμως πρώτα να τα διαγράψετε με τη μέθοδο του κάδου ανακύκλωσης (βλέπε Ρυθμίσεις). Κατόπιν επανεκκινήστε τον Η/Υ σας και βεβαιωθείτε ότι τα πάντα λειτουργούν ομαλά. Όταν σιγουρευτείτε μπορείτε να αδειάσετε (οριστικά) τον κάδο ανακύκλωσης. Σε ότι αφορά ειδικά τον καθαρισμό του μητρώου δεν έχω ακούσει ούτε μια περίπτωση διαγραφής εσφαλμένης καταχώρησης που να δημιούργησε πρόβλημα... αλλά ποτέ μη λες ποτέ! Πάντως το EasyCleaner δημιουργεί αυτόματα αντίγραφο ασφαλείας για κάθε εσφαλμένη καταχώρηση που διαγράφει από το μητρώο (βλέπε Ρυθμίσεις).

Q5. Το EasyCleaner δεν εντοπίζει όλα τα περιττά αρχεία στο σκληρό μου δίσκο. Για παράδειγμα, ο φάκελος "C:\Temp" είναι γεμάτος με αρχεία *.tmp, αλλά το EasyCleaner δεν τα εντοπίζει καθόλου. Γιατί;
A5. Φυσικά και τα εντοπίζει, αλλά πιθανότατα έχετε ενεργοποιήσει κάποια κριτήρια αναζήτησης που τα εξαιρούν από την εξέταση. Πηγαίνετε στις Ρυθμίσεις και απενεργοποιήστε για παράδειγμα την "Εξαίρεση κενών αρχείων".

Περιεχόμενα Απαιτήσεις Ιστορικό FAQ Ρυθμίσεις Γλώσσες Μητρώο Διπλά Περιττά Γραμμή εντολών | Τεκμηρίωση προγράμματος: ToniArts Απόδοση στα Ελληνικά: Χ.Καραγιάννης